GiliGold/VAD_KnessetCorpus huggingface dataset:
מיכל רוזין: אנחנו חיים בעידן אחר, של גלובליזציה, חיים בעידן בו עובדים עוברים מדינות וגם אם נשלם להם הרבה כסף, גם בניקיון גם במלונאות וגם בסיעוד, אין מספיק עובדים ישראלים שיעבדו בזה.
מיכל רוזין: אחרי שלושה ימים במולדובה, ששם אחד מענפי הייצוא הם האזרחים העובדים, התברכנו בכך שאנחנו בוכים על כל ישראלי שעובר לעבוד בחו"ל, התברכנו בכך שאנחנו בצד של מקבלי העובדים הזרים ולא אלה שמייצאים עובדים זרים.
מיכל רוזין: אנחנו מדינה מתוקנת כמו כל העולם, בכל העולם המערבי מעסיקים עובדים זרים בבניין.
מיכל רוזין: כך שהעמדה של בנק ישראל והאוצר ממש לא מקובלים עלי, זה צריך להיות ברור.
מיכל רוזין: תודה לנתנאל לפידות ולאהרון ברזני ממשרד הפנים, שר השיכון ויו"ר הכנסת שהרימו את הכפפה ואפשרו את הנסיעה הזו.
מיכל רוזין: נסענו שלושה חברים מהוועדה, לצערי חברת הכנסת רגב לא יכלה לבוא אתנו וזה חבל, ניקח אותה או לרומניה או לסין.
מיכל רוזין: אין טוב ממראה עיניים.
מיכל רוזין: זה לא מראה העיניים, יש לי הרבה סרטונים.
מיכל רוזין: יחד עם מספרים וטבלאות.
מיכל רוזין: החלטת הממשלה הייתה קודם כל על 1,000 עובדים.
מיכל רוזין: לא דברו על 8,000 שפתאום נעלמו.
מיכל רוזין: דובר על 1,000 עובדים ממולדובה.
מיכל רוזין: בואו לא נרמה את שולחן הוועדה.
מיכל רוזין: צריך להגיד את האמת גם ליושבת ראש הוועדה, להגיד את העובדות.
מיכל רוזין: הוחלט על 1,000 עובדים ממולדובה.
מיכל רוזין: אם מ-1,000 עובדים יצאו 560,600 אלה מספרים יפים מאד.
מיכל רוזין: לא שהחליטו על 8,000 והגיעו רק 500.
מיכל רוזין: בואו ניתן את הפרופורציות הנכונות.
מיכל רוזין: אני לא יודעת כמה הוחלט לגבי רומניה.
<אמנון בן עמי: רומניה ללא הגבלה.
מירי רגב: וסין?
מירי רגב: ההסכם שהולך להיות הוא גם ללא הגבלה?
<אמנון בן עמי: אותו דבר.
מיכל רוזין: אני משתדלת לדבר על עובדות.
מיכל רוזין: לשים בצד עמדות ולדבר על עובדות.
מיכל רוזין: כאשר אנחנו מדברים על מולדובה, קודם כל זה נכון במידה רבה שמיצינו את כוח האדם במולדובה.
מיכל רוזין: לא ניתן עכשיו להביא עוד 5,000 עובדים משם.
מיכל רוזין: אני לא יודעת מה קורה ברומניה, אני אלמד מה קורה שם, אבל מיצינו את כוח האדם במולדובה.
מיכל רוזין: הסיבה שממשלת ישראל החליטה על הסכמים בי-ליטראליים היא בגלל כל מה שהיה לפני כן.
מיכל רוזין: להגיד לנו פיקוח, פיקוח – זה לא עבד.
מיכל רוזין: אין יכולת בכלל לפקח על הדברים האלה.
מיכל רוזין: נעשו פה דברים נוראיים.
מיכל רוזין: ההסכם הבי-לטראלי עובד מצוין.
מיכל רוזין: גם בחקלאות, כמו שאמר בן עמי וגם יותר מכך.
מיכל רוזין: נסעתי כדי לראות איך עובדים המיונים האלה ואיך בוחנים את האנשים.
מיכל רוזין: לא סתם מוצאים אנשים ברחוב ומשדלים אותם לעבוד בישראל עם מאעכרים.
מיכל רוזין: היו שם מיונים רציניים מאד, קשים מאד.
מיכל רוזין: השולחנות שדברת עליהם זה משום שמכניסים אחד אחד בצורה מסודרת, עניינית, אנשים מחכים התור.
מיכל רוזין: אין דרך אחרת מלבד ההסכמים בין המדינות.
מיכל רוזין: תכניס באמצע את ה-IOM, תכניס ארגונים אחרים שיעזרו לנו, בסופו של דבר ההסכמים האלה הם הנכונים.
מיכל רוזין: ישבנו עם סגן שרת התעסוקה במולדובה, הוא אמר שאין לו עם אף מדינה בעולם כזה הסכם.
מיכל רוזין: הסכם כל-כך הוגן כלפי עובדים, הוא רוצה שניקח עוד ועוד עובדים.
מיכל רוזין: אני חושבת שבסופו של דבר, איך שאנחנו מקבלים פה את העובדים הזרים, איך שאנחנו מתייחסים אליהם, הם גם שגרירים שלנו בעולם.
מיכל רוזין: נפגשנו עם נשיא הקהילה היהודית שאמר לנו קחו כמה שיותר עובדים, כי העובדים האלה חוזרים פחות אנטישמים, יותר עם פתיחות הבנה הכרות ודעה טובה על ישראל.
מיכל רוזין: אנחנו בעד להביא עובדים מסין, שלא תבינו לא נכון.
מיכל רוזין: זה נכון להביא משם ולא נעשה כלום בשנים האחרונות אבל עכשיו יש תהליך מואץ עם סין, הבנתי גם שזה ברמה של נקודות להכרעה.
מיכל רוזין: זה ימנע את כל דמי התיווך, את כל הדברים שהיו פה ואת כל הניצול.
מיכל רוזין: גם מהצד השני.
מיכל רוזין: דבר אחרון, אם עמדת הפתיחה שלנו היא שאין עובדים ישראלים ועם כל זה שנשקיע עכשיו 80 מיליון ו-100 מיליון בהכשרת עובדים, עדיין אין.
מיכל רוזין: אין גם את העובדים הסינים שאנחנו צריכים כדי לבנות את המגדלים הגבוהים.
מיכל רוזין: לכן אני אומרת לממשלת ישראל שצריך לחשוב לבטל את מס המעסיקים.
מיכל רוזין: אין שום היגיון בזה.
מיכל רוזין: המס על עובדים זרים ניתן, 20% עלות מעסיק, נתנו אותו בכדי שייקחו עובדים ישראלים, אבל אי-אפשר להעניש מעסיק אם אין לו עובדים ישראלים.
מיכל רוזין: כבר עבר למעלה מעשור בעניין הזה והוא לחלוטין מיותר.
מיכל רוזין: הראינו שעובד תאילנדי בחקלאות עובד למעסיק יותר מאשר עובד ישראלי.
מיכל רוזין: אני מציעה לכם לעשות את אותו דבר בבניין.
מיכל רוזין: אין סיבה לקחת את המס על המעסיקים, חוץ מאשר להעשיר את קופת המדינה על חשבון המעסיקים, כשבסופו של דבר זה יוצא על חשבון הצרכנים.
<אלדד ניצן: אני מסכים אתך בחלק מהדברים.
<אלדד ניצן: לגבי הנושא של המיונים והכמויות, בהחלטת הממשלה המקורית הייתה המלצה בתוך החלטת הוועדה שיובאו 1,000 עובדים מרומניה/בולגריה.
<אלדד ניצן: בהמשך, התנגדו לסין, רצו למלא את מכסת ה-8,000.
<אלדד ניצן: שכחת לציין דבר אחד שמשפיע על כולם, נמצאים פה קרוב ל-3,000 עובדים סינים שנמצאים בארץ 8 שנים והם חלק מה-8,000.
<אלדד ניצן: הם כבר לא אפקטיביים.
מיכל רוזין: הם חלק מה-15,000 לא מה-8,000.
<אלדד ניצן: עכשיו הם חלק מה-15,000.
<אלדד ניצן: קודם הם היו חלק מה-8,000.
<אלדד ניצן: המטרה ביציאה למולדובה ובולגריה לא הייתה לגייס 1,000 ולעצור.
<אלדד ניצן: כל מה שהיה היו מביאים.
<אלדד ניצן: אבל אין.
<אלדד ניצן: צריך להבין שאין עובדים.
מיכל רוזין: זה לא לפי החלטת הממשלה.
מיכל רוזין: אמרתי שיש מכסה שיכלו למלא, נקווה שברומניה יוכלו למלא יותר.
מיכל רוזין: הכוונה היא כן להביא מסין, אבל לא על חשבון הסכם ראוי והוגן.
מירי רגב: לא אקיים יותר דיונים על עניין של מדיניות, אלא אבקש פגישה עם רוה"מ, שר הפנים ושר הבינוי והשיכון.
מירי רגב: אני מרגישה שהדיונים עם הפקידות הבכירה לא מובילה לשום מקום.
מירי רגב: אנחנו נביא את זה גם להצעות לסדר, נרתום את כל מי שצריך, נתחיל להוביל את זה בקמפיין ציבורי.
מירי רגב: כיום יש פער של 15,000 עובדים.
מירי רגב: אותי זה לא מעניין מי מביא אותם.
מירי רגב: יש פער של 15,000 עובדים במדינת ישראל, כן טוב בחקלאות או לא טוב בחקלאות זה לא מעניין אותי, אני מדברת כרגע על בניה.
מירי רגב: אני מדברת כרגע על אזרחי מדינת ישראל שנאנקים תחת מחירי הדיור, שלמשרד הפנים ולמשרד ההגירה יש חלק בזה.
מירי רגב: לא מעניין אותי מה הסיבות.
מירי רגב: המחיר של 30,000 שקל לסיני, בא בעקבות זה שאין פה עובדים זרים.
מירי רגב: מי שאשם בזה זה מי שצריך להביא אותם.
מירי רגב: אם המדינה החליטה, שהמדינה תביא אותם, זה אומר שאתה לא בסדר.
מירי רגב: באופן אישי אני חושבת שמדינה לא צריכה להתעסק בלהביא עובדים זרים.
מירי רגב: מדינה לא יכולה להפריט את כל המערכות.
מירי רגב: או שהיא רוצה להפריט אותם או שהיא לא רוצה להפריט אותם.
מירי רגב: ברגע שאין עובדים זרים זו אשמתכם.
מירי רגב: משרד הפנים אשם בכך שאין עובדים.
מירי רגב: שר הפנים צריך להתייחס לזה, מספיק למרוח את הדברים כל הזמן.
מירי רגב: זה שהיום יש פער של 15,000 עובדים ואין עובדים זרים, כפי שהממשלה החליטה, זה באשמת משרד הפנים.
מירי רגב: הפתרון להביא עובדים זרים על ידי המדינה הוא בעיני פתרון לא נכון.
מירי רגב: כשיש בעיה צריך לטפל בה ולא צריך לשפוך את התינוק יחד עם המים.
מירי רגב: אני לא אשנה את החלטת הממשלה, אבל אם החלטת הממשלה הייתה שהממשלה צריכה לעשות את זה – שתעשה את זה.
מירי רגב: הממשלה לא עושה את זה.
מירי רגב: עלות העובד הסיני היום, 30,000 שקל, זה אומר שהציבור משלם יותר כי יש פה מאפיה סינית 8 שנים בגלל שמשרד הפנים לא הביא עובדים זרים אחרים.
מירי רגב: נשים את זה על השולחן.
מירי רגב: איך שלא נסתכל על זה, זו תמונת המצב.
מירי רגב: המשא ומתן עם סין מתקדם, זה יופי, אבל שנתיים אין לנו את סין.
מירי רגב: רומניה נחתם, מעולה, שיהיו עובדים.
מירי רגב: אותי לא מעניינת איזו מדינה, אותי מעניין שיהיו פה עובדים לבניה, ואין.
מירי רגב: האחריות היא שלך וכשלתם בזה.
מירי רגב: כשלתם בהבאת עובדים זרים.
מירי רגב: הסוגיה הזו צריכה להיבחן ברמה יותר גבוהה.
מירי רגב: היא לא יכולה להסתיים ברמת הפקידות.
מירי רגב: יכול להיות שזה הולך מצוין ע החקלאות, יכול להיות שזה הולך מצוין עם הסיעוד, הכול טוב.
מירי רגב: היום אנחנו במשבר חירום, משבר חירום בבנייה, משבר חירום בדיור ואתם מתנהלים כאילו אין משבר חירום.
מירי רגב: אתם ממשיכים את הבירוקרטיה והסכמים.
מירי רגב: זה לא מעניין עכשיו.
מירי רגב: אם ממשלה נופלת וקמה על נושא של מחסור בדיור, אתם ממשיכים בשלכם?
מירי רגב: מצדי, תתעסק רק בזה מהבוקר עד הערב.
מירי רגב: אני אישית חושבת שהתאגידים צריכים לעשות את זה, עם פיקוח שלכם.
מירי רגב: החלטת שלא, אין בעיה, אני לא מתעסקת עם זה אבל תביאו עובדים.
מירי רגב: המציאות היא שאין עובדים.
מירי רגב: אתם לא מתנהלים בסוגיית העובדים כמו בחירום.
מירי רגב: השר שלכם אמור להיות פה ביום רביעי על "פינוי ובינוי" ואני הולכת להגיד לו שאני לא מאשרת לו.
מירי רגב: אתה רוצה "פינוי-בינוי", תביא עובדים.
מירי רגב: אי-אפשר להתנהל ככה שיד ימין רצה ומחוקקת ועניינים וביד שמאל אין מי שיבנה.
מירי רגב: אז למה אנחנו רצים?
מירי רגב: אין לי בעיה שהתאגידים לא יעשו את זה, לא מעניין אותי מי עושה את זה.
מירי רגב: התוצאה היא שאין עובדים זרים בבניה.
<קריאה: ואין הכשרת עובדים ישראלים.
מירי רגב: התוצאה היא שאין מי שבונה ומי שבונה, העלות שלו היא גבוהה מאד על האזרח.
מירי רגב: העלות של הסיני שנמצא פה בגלל שאין תחרות היא גבוהה מאד ומי שאשם בזה, זה אתם.
מירי רגב: אני מקבלת את ביטול מס המעסיקים.
מירי רגב: נפנה במכתב משותף ונראה איך ניתן לקדם את העניין הזה.
מירי רגב: הסוגיה הזו, אדוני המנכ"ל, לא תדון פה יותר.
מירי רגב: או שבובליל יתעורר יחד אתכם, או שהמציאות הזו תישאר ברמה הזו ואנחנו נצא עם זה למאבק ציבורי.
מירי רגב: זה שאין עובדים זרים היום, זה בעייתי.
מירי רגב: צריך לטפל בזה וזו אחריות שלך, אמנון.
מירי רגב: צריכים להיות פה יותר עובדים זרים ומהר.
מירי רגב: מסין, ממולדובה מהתאגידים, מכם.
מירי רגב: תביאו עובדים זרים לבניין.
מירי רגב: כרגע משבר הדיור רק מחמיר ואתם לא עוזרים לפתור את משבר הדיור.
מירי רגב: אני פותחת את הישיבה בעקבות דיון מהיר של חברי הכנסת תמר זנדברג, דב ליפמן, סתיו חנין, דב חנין וגילה גמליאל, בנושא תכנית לקידוחי נפט ברמת הגולן.
מירי רגב: דיון שנערך בשבוע שעבר, עליו בקשו חברי הכנסת הצבעה של הוועדה.
מירי רגב: לפני שאביא את ההחלטה של מנהלת הוועדה, חברת כנסת פנינה תמנו-שטה, אני מבקשת לשמוע את ההצעה שלכם.
דב חנין: הכנו הצעה מפורטת, אבל היינו מעוניינים, נוכח כל מה שקרה גם בסוף בישיבה הקודמת, לנסות להגיע להסכמה בין חברי הוועדה.
דב חנין: לכן היינו מבקשים, אם זה מקובל ואפשר להגיע לזה בהסכמה – מה טוב.
דב חנין: אם לא, נעמיד להצבעה את הצעתנו המלאה.
דב חנין: כדי להגיע להסכמה על דעת כל חברי הוועדה, ההצעה שלנו היא שאנחנו נאמר שהדברים שאנחנו מוסיפים לסיכום יאמרו בהשלמה לדבריה של חברת הכנסת פנימה תמנו-שטה בסיום הדיון הקודם.
דב חנין: אנחנו לא מבטלים את הדברים שהיא הביאה לסיכום, אבל אנחנו מציעים להוסיף כמה דברים, שנראה לי שמוסכמים על כולם: אגן הכינרת הוא אגן מאד רגיש, מיוחד, חשוב וצריך להקפיד הקפדה יתרה לשמור כדי להימנע מכל נזק לאגן הזה, למי השתייה ולאגם כפי שהוא.
דב חנין: בסוגיה צריך לפעול לפי העיקרון המקובל של הזהירות המונעת והמקדימה.
דב חנין: יש הרבה חוסר ודאות מדעית לגבי שיטות המיצוי וההפקה הבלתי קונבנציונאליות.
דב חנין: לכן עיקרון הזהירות המקדימה והמונעת חייב להדריך את כל המוסדות שעוסקים בזה ובוודאי את גורמי הרשות המבצעת לסוגיהם ולמיניהם.
דב חנין: מעבר לזה אנחנו מציעים, יש ויכוח מה בדיוק הולכים לעשות שם, לא נכנס לוויכוח.
דב חנין: אבל הגיע הזמן, בגלל שמגיעות לישראל שיטות הפקה לא קונבנציונאליות של נפט, שתוקם ועדה מקצועית ממלכתית, שהממשלה תמנה, שתלמד לעומק את כל נושא השיטות הבלתי קונבנציונאליות למיצוי והפקת נפט, שתהיה לנו מדיניות אחת כוללת ולא בכל פעם נתחיל במריבה באיזה שיטות נוהגים ומה המטרה שלהם.
דב חנין: אנחנו מבקשים שכל גורמי המדינה יתייחסו לסוגיות האלה בזהירות ובאחריות המתבקשת נוכח הרגישויות, המחלוקות והטענות הרבות שמושמעות בסוגיות האלה.
דב חנין: אם הנקודות האלה מתווספות לסיכום, לדעתי גברתי הכול מוסכם.
מירי רגב: אני קוראת את הסיכום של חברת הכנסת פנינה תמנו-שטה ואני לא רואה סתירה בין הסיכום שלה לדברים שאתם מוסיפים.
מירי רגב: מיצוי והפקת נפט, שיטות קיימות למה אתה מתכוון?
דב חנין: שיטות לא קונבנציונאליות.
דב חנין: כל הנושא של פיצוחי הסלעים וכדומה.
מירי רגב: זה נושא מקצועי, אני מניחה שהאנשים המקצועיים שמטפלים בזה מבינים שיש שיטות.
דב חנין: לכן אנחנו ממליצים לממשלה שתקים ועדה מקצועית ממלכתית, שתבחן את הנושאים האלה לעומק במקום שננהל ויכוחים קשים בכנסת, יהיה גוף של מדינת ישראל, שהממשלה תמנה אותו, שיבחן את הסוגיות האלה, גם את הסיכונים, גם את האפשרויות, גם את הפוטנציאל, למה לא?
דב חנין: כדי שכולנו נהיה עם ידע יותר טוב לקראת הדיונים הבאים, אם יהיו כאלה.
סתיו שפיר: מה שגם יחסוך הרבה מהעלויות.
<יונית שרם-ונונו: אני רוצה להתייחס להצעה, אני מהלשכה המשפטית של משר התשתיות הלאומיות.
<יונית שרם-ונונו: חשוב להבהיר שיש רגולטור שאמון על הנושא ובוחן את כל שיטות העבודה השונות.
<יונית שרם-ונונו: זה תפקידו, הוא מונה לזה בחוק, הממונה על ענייני הנפט נמצא כאן אתנו.
<יונית שרם-ונונו: אנחנו בהחלט לא חושבים שיש מקום להעביר את סמכויות.
מירי רגב: לא נעביר ולא אקבל החלטה להעביר.
מירי רגב: הם ממליצים שמשרד התשתיות/הרגולטור, יבדוק שיטות נוספות למיצוי והפקת נפט.
מירי רגב: זה מה שהוועדה ממליצה.
<יונית שרם-ונונו: אנחנו מנסים לומר שבעצם זה מה שעושה הממונה על ענייני הנפט.
דב חנין: אנחנו רוצים שתוקם ועדה מקצועית.
דב חנין: אתם חושבים שהכול בסדר, הכול נפלא ואנחנו לא משוכנעים בזה.
דב חנין: אז אנחנו רוצים שתוקם ועדה מקצועית, עם אנשי מקצוע, שהממשלה תמנה אותה, שתוכל לבחון את השאלות ואת הטענות.
דב חנין: אתם בוודאי תביאו את עמדתכם וכולנו נצא יותר חכמים.
דב חנין: ממה יש לחשוש?
מירי רגב: הצטרפה אלינו חברת הכנסת פנינה תמנו-שטה.
מירי רגב: סכמת דיון בסוגיה שהקראתי קודם.
מירי רגב: אני מקבלת את סיכום הדיון שלך.
מירי רגב: חברי הכנסת בקשו להוסיף מספר נושאים, שאני יודעת, כי שוחחנו לפני, שאין עם זה בעיה.
פנינה תמנו: הבנתי גם שהוגשה תלונה ליועץ המשפטי.
מירי רגב: אני לא יודעת אם הוגשה תלונה.
מירי רגב: אני באופן עקרוני לא רואה עם זה בעיה כי אני רואה את זה כהמשך ישיר לסיכומים שלך וכהשלמה לסיכומים שלך.
מירי רגב: אני אקריא את הבקשה שלהם, לדעתי זה משלים את שני הסעיפים.
מירי רגב: אם זה יהיה מקובל, אני לא אביא את זה להצבעה ומבחינתנו זה יהיה חלק מהסיכום של יושבת-ראש הוועדה שניהלה את זה.
מירי רגב: אם זה לא יהיה מקובל, אנחנו נביא את זה להצבעה.
מירי רגב: הם מדברים על הקפדה ושמירה של אגן הכינרת, שזה ברור לכולנו.
מירי רגב: בכלל, כל הנושאים שמגיעים לכאן, מגיעים במטרה לשמור גם על משאבי הטבע שלנו, גם על המשאבים האנושיים שלנו.
מירי רגב: אין כאן שום כוונה ליצור מצב של הריסת חופי הים או משאבי טבע אחרים, לכן נראה לי שזה ברור מאליו.
מירי רגב: דבר שני, זהירות מונעת ומקדימה לגבי כל הטיפול במשאבי והפקת נפט.
מירי רגב: זה נראה לי גם ברור, שצריך לנקוט בכל הזהירות המונעת והמקדימה, לא רק בעניין הנפט אלא בכל דבר שאנחנו עוסקים בו.
מירי רגב: כל בניית מפעל כלשהו צריך לבדוק קודם איפה המפעל הזה מוקם, כל דבר שיכול לפגוע באזרחים, בודקים אותו ויש משנה זהירות.
מירי רגב: לכן אני לא ראוה עם זה שום בעיה, זה לא סותר שום סיכום שלך.
מירי רגב: דבר שלישי שאני לא מקבלת, אבל מקבלת חלק ממנו.
מירי רגב: תגידי לי אם זה עלה בדיון או לא.
מירי רגב: המליצה הוועדה להקים ועדה נוספת שתבחן את כל הדרכים למיצוי והפקת נפט.
פנינה תמנו: אנחנו מחליפים את התפקיד של הוועדה המחוזית.
מירי רגב: משום שקיימת ועדה מקצועית במשרד התשתיות, משום שבמשרד התשתיות קיים רגולטור לנושא הנפט ואני לא רוצה להחליף אותו, אני לא מבקשת להקים ועדה נוספת, אבל אני כן מבקשת להביא בחשבון שיטות נוספות שקיימות.
מירי רגב: לא ששיטה שמציע יזם אחד, תהיה השיטה שאנחנו חייבים לקבל אותה.
מירי רגב: משרד התשתיות כרגולטור ואתה, כרגולטור שאחראי על התחום צריך לבחון שיטות שונות של מיצוי והפקת נפט ולגבש מדיניות.
מירי רגב: אני לא יודעת אם לגבש מדיניות כוללת זה נכון, כי זה יכול לסנדל אותנו ואני אסביר לך למה.
מירי רגב: כל שטח שבו אתה רוצה למצות, הוא שטח שיש לו את מאפייני השטח שלו, עם התנאים הגאוגרפיים שלו.
פנינה תמנו: אני רוצה להציע הצעה.
פנינה תמנו: בגלל שהמומחים שטחו בפנינו שלאחר החיפושים, בדרך כלל מי שעולה בידיו למצוא נפט, זה רק 5% עד 7%.
פנינה תמנו: במידה וברמת הגולן יצליחו למצוא נפט, אם הם ייכנסו לתוך ה-5% או ה-7%, נעשה ועדת מעקב, סביב דוח סביבתי, כדי לראות שאין נזקים.
פנינה תמנו: לדעתי זה הרבה יותר נכון וממוקד.
פנינה תמנו: אמרתי את זה גם בדיון, לטעמי יש מקום לעשות דיכוטומיה בין השלבים וגם לעשות את שלב המעבר.
פנינה תמנו: בכל תהליך לדאוג שיש את כל האישורים.
תמר זנדברג: אבל זה לא דיכוטומי.
פנינה תמנו: לדעתי הסעיפים שהעליתם מקובלים.
פנינה תמנו: גם מה שהעליתי עכשיו לגבי ועדת המעקב - - -
דב חנין: ועדת מעקב זה רעיון מצוין.
פנינה תמנו: ישיבת מעקב.
פנינה תמנו: לא ועדה.
פנינה תמנו: חבר הכנסת חנין, אתה יודע שאני מעריכה אותך, אל תנסה לתפוס אותי בלשוני.
פנינה תמנו: אתה יודע שאני מתכוונת לישיבת מעקב ולא לוועדה.
דב חנין: ישיבת מעקב.
דב חנין: אל תחשבי שאנחנו רוצים להביא אותך למקום אחר.
דב חנין: אני רוצה לנסות לשכנע את כולכם שמה שאני מציע הוא נכון.
דב חנין: אנחנו לא רוצים להחליף את ועדות התכנון המחוזיות, לא יכולים וזה גם לא תפקידנו.
מירי רגב: וגם לא כדאי.
דב חנין: מצד שני, יש במדינת ישראל היום סוגיה חדשה של כל המיצוי הלא קונבנציונאלי מתוך סלעים של נפט.
דב חנין: הגיע הזמן שלמדינת ישראל, כמדינה, תהיה עמדה מגובשת, גם על דעת המשרד להגנת הסביבה, משרד הבריאות, משרד התשתיות, משרד האוצר.
דב חנין: כל הגורמים המקצועיים.
דב חנין: אבל קודם כל אנשי המקצוע.
דב חנין: קבלתי לקראת הדיון הזה ספר שלם.
מירי רגב: אני מקבלת את מה שאתה אומר, אבל משום שהנושא של מיצוי והפקת נפט לא נמצא בוועדת הפנים אלא נמצא בוועדת הכלכלה, אפשר לבקש דיון מהיר מוועדת הכלכלה על כל הנושא.
דב חנין: אנחנו מדברים רק על ההיבטים הסביבתיים.
מירי רגב: אני לא רוצה להחליף את הוועדה אבל אני כן רוצה להגיד שלרגולטור ולמשרד הפנים וליועץ המשפטי וזה צריך להיכנס כהמשך סיכום של יושבת-ראש הוועדה שניהלה את הוועדה - - -
פנינה תמנו: גם אין לי התנגדות.
מירי רגב: כן צריך לבחון את השיטות הנוספות, את מכלול השיטות לא רק את אלה הקיימות.
מירי רגב: אתם יכולים להרוויח פעמים, אנחנו נוכל להפיק נפט ודבר שני, נעשה את זה עם פחות פגיעה לסביבה וכולם ירוויחו מזה, גם האזרחים וגם הסביבה.
<יונית שרם-ונונו: זה מה שנעשה היום, צריך לדעת את זה.
מירי רגב: זה מה שנעשה היום – זה בסדר, זו אמירה כללית.
דב חנין: אני בטוח שאתם לא מכירים את כל החומר לגבי זה.
<יונית שרם-ונונו: בכל זאת זומנו לדיון, אז אנחנו מבקשים, אתם תקבלו את ההחלטה שתקבלו, אבל חשוב לנו להראות איך הדברים נעשים.
מירי רגב: תפקיד הכנסת הוא בדיוק לפקח על אותו רגולטור ממשלתי, כדי לוודא שהוא פועל ועושה את תפקידו כראוי.
מירי רגב: לידיעתך, לא מזמן התפטר רגולטור אחר, מתאגידי המים.
מירי רגב: תבדקי למה הוא התפטר.
מירי רגב: אז אל תבואי ותגידי לנו מה תפקידנו.
מירי רגב: תפקידנו כאן לפקח על הממשלה.
מירי רגב: יש כאן הצעה, שבעיני הצעה שבהחלט ניתנת לבדיקה, זה לא באחריות ועדת הפנים אבל אני חושבת שזה נכון לבדוק, דווקא משום שנמצא פה הרגולטור עצמו, שעוסק בנושא מיצוי והפקת הנפט, לבחון שיטות נוספות למיצוי הזה.
<אלכסנדר וורשבסקי: זה מקובל עלי.
מירי רגב: אם זה מקובל עליך, למה היועצת המשפטית קופצת?
תמר זנדברג: אני רוצה לחדד משהו שהוא כן בסמכותנו כוועדת פנים והגנת הסביבה, כי הנושא הוא נושא סביבתי ולכן יזמנו את הדיון המהיר, חשוב שזה ייכנס לסיכום כהשלמה לדברים שנאמרו.
תמר זנדברג: מה שאמרה היושבת- ראש הזמנית שניהלה את הדיון - - -
פנינה תמנו: "מה שאמרה יושבת-ראש הזמנית".
פנינה תמנו: אחרי הדיון יצאת ואמרת לכל האנשים "היא לא יודעת מה היא עושה מהחיים שלה".
פנינה תמנו: בגלל זה היחס הזה אליך עכשיו.
תמר זנדברג: מה שאמרת עכשיו ומה שאמרת בדיון הקודם, בסיכום שלו, היה מאד בכיוון של מה שהתכוונו.
תמר זנדברג: יש רגולטור וזה עלה באופן מאד מובהק לקראת סוף הדיון הקודם, שעובד לפי חוק, שהוא חוק משנות ה-50.
תמר זנדברג: התגלתה שיטה חדשה למיצוי נפט, שהחוק הזה לא חל עליה.
תמר זנדברג: לשיטה הזו, ייתכן ויש לה השלכות סביבתיות.
פנינה תמנו: אם חוק לא חל, אפשר לעשות תיקון חוק.
תמר זנדברג: מה שהחוק מדבר עליו כתגלית, הוא לא רלוונטי לתגלית מהסוג הזה, כי זה פוטנציאל תגלית.
תמר זנדברג: קיימנו את הדיון הזה גם בנושאים אחרים כאן בוועדה.
תמר זנדברג: כיוון שזה עולה שוב ושוב, אני מציעה - - -
פנינה תמנו: את מדברת על פצלי שמן?
פנינה תמנו: אני לא מצליחה להבין על מה את מדברת.
מירי רגב: את רוצה שהוועדה בכל זאת תעקוב.
מירי רגב: באופן עקרוני, לא רציתי לעשות ישיבת מעקב על זה.
מירי רגב: אני לא אשבור את המילה של היושבת-ראש הזמנית שמילאה את הדיון והיא כן רוצה לעשות ישיבת מעקב על זה.
תמר זנדברג: אבל לא בשלב הזה, רק בשלב של אם יימצא משהו.
מירי רגב: אנחנו נעשה ישיבת מעקב, אחרי שנדע מה הוועדה המחוזית - - -
תמר זנדברג: הוועדה המחוזית כבר אישרה ביום חמישי, אפשר לקבוע ישיבת מעקב אחרי ולעקוב אחרי הדיון.
פנינה תמנו: אני חושבת שרק אם ימצאו צריך לעשות ישיבת מעקב.
מירי רגב: אני רוצה להגיע לפשרה אחרת.
מירי רגב: בגלל הנושא של מיצוי הפקת נפט בשיטות חדשות, שאתם מזהים שיש לזה קשר ופגיעה סביבתית וזה החשש שלכם - אז נעשה דיון על זה.
מירי רגב: הדיון המהיר שלכם מסתיים בסיכום של חברת הכנסת פנינה תמנו-שטה, עם עוד שני נושאים שקבלנו, מההצעה שלכם: הקפדה על שמירת אגן הכנרת והזהירות המונעת והמקדימה, שזה ברור לחלוטין בכל פרויקט.
מירי רגב: את זה אני מקבלת ומוסיפה לסיכום, בהסכמתך.
פנינה תמנו: בשמחה, לא היה על זה חולק גם בדיון הקודם.
פנינה תמנו: זה אינטרס של כולנו להגן על הסביבה.
מירי רגב: עם זה סיימנו.
מירי רגב: עולה שאלה נוספת, שלא קשורה לנושא הנקודתי של הדיון המהיר, על מיצוי והפקת נפט בשיטות חדשניות ולא קונבנציונאליות - השלכות סביבתיות.
מירי רגב: אני מבקשת לשלוח מכתב לשר התשתיות/הרגולטור, שר להגנת הסביבה, בהיבט הסביבתי בלבד, להתייחס לסוגיה הזו.
מירי רגב: מה השיטות הקיימות?
מירי רגב: האם יש להם נזק סביבתי ומהו?
מירי רגב: ואיך מטפלים בעניין?
מירי רגב: אחרי שנקבל תשובה ואעביר לחברי הוועדה, אני אחליט אם לקיים על זה דיון או לא.
מירי רגב: אני מודה לחברת הכנסת פנינה תמנו-שאטה על ניהול הישיבה הקודמת.
דב חנין: אני מתכבד לפתוח את ישיבת ועדת המשנה לבדיקת סוגיות תכנון וסביבה במפרץ חיפה.
דב חנין: לפני שנתחיל בדיון כמה הערות מקדימות.
דב חנין: ביום ה-19.3.2014 התקיים בוועדת הפנים והגנת הסביבה דיון מהיר שהכותרת שלו הייתה הרחבת מתחם בתי הזיקוק והנפט בחיפה והסכנה הבריאותית והסביבתית הנשקפת מכך לציבור התושבים בחיפה.
דב חנין: בעקבות הדיון הזה החליטה ועדת הפנים והגנת הסביבה להקים את ועדת המשנה לבדיקת סוגיות תכנון וסביבה במפרץ חיפה, ובפתיחת הדיון, כדי שכולנו נהיה ממוקדים אני אקריא לכם את המנדט של עבודתנו בוועדה הזו.
דב חנין: הוועדה תתמקד בסוגיית הזיהום במטרופולין, בעקבות הדיון המהיר שהזכרתי אותו.
דב חנין: בין היתר אנחנו אמורים להתייחס לתמ"א 30.
דב חנין: אנחנו נקיים את הדיונים שלנו במסגרת שלושה חודשים ונציג את הממצאים שלנו במליאת הוועדה.
דב חנין: אני יושב ראש הוועדה, יחד איתי יש בוועדה עוד שלושה חברים, אני מקווה שאחד מהם יצטרף אלינו בהמשך הדיונים.
דב חנין: כל הדיונים שלנו הם דיונים מוקלטים וכל המצגות והחומרים שלנו ערוכים בצורה כזו שכל אחד ואחד מחברי הוועדה, גם אלה שלא נמצאים כאן היום יוכלו לעבור על החומרים האלה כדי לגבש את דעותיהם וכדי להכיר את כל הסוגיות שעומדות בפני הוועדה עוד לפני שאנחנו מסכמים את דיוני ועדת המשנה באופן סופי ומגבשים את ההמלצות שלנו לוועדת הפנים והגנת הסביבה של הכנסת.
דב חנין: לאור ההערה הזו אני מבקש לומר לכם בצורה מאוד ברורה, ונמצאת איתנו גם מנהלת הוועדה, לאה, שזו ההזדמנות להודות לה, שאני מבקש מאוד להקפיד על צורת ומתכונת הדיון.
דב חנין: אנחנו נמצאים בישיבת ועדה של הכנסת, אנחנו צריכים לעבוד בצורה מסודרת, אמנם הדיונים פה מוקלטים אבל כדי שכל הערה שנשמעת אכן תירשם בפרוטוקול אני מבקש שאנשים יבינו שאין פה אפשרות, גם ברמה הטכנית, לקריאות ביניים.
דב חנין: מי שרוצה שדבריו ייחשבו ויירשמו צריך, עם כל הסבלנות, להמתין לתורו ובתורו לדבר בצורה מסודרת למיקרופון כדי שדבריו גם יירשמו ויוכלו לעבור לטובת חברי ועדת המשנה שאינם נמצאים כאן היום.
דב חנין: מי שיקרא קריאת ביניים, מעבר להפרעה לדיון, פשוט הדברים שלו לא נרשמים ולכן זה חבל.
דב חנין: אני חושב שלכל אחד מאלה שרוצים להשתתף בדיון יש דברים אמיתיים ומהותיים שאתם רוצים לומר, אז אנא הקפידו לעשות את זה בצורה מסודרת כדי שכל הדברים יירשמו, שכל דובר יוכל להיות רשום בצורה מסודרת והדברים יוכלו לבוא בצורה טובה ומדויקת.
דב חנין: אנחנו נתחיל את הדיון שלנו בצורה טורית, בהמשך לסיור שעשינו במפרץ חיפה בתחילת עבודת הוועדה.
דב חנין: מאז נעשתה עבודה רבה מאוד בוועדה, קיבלנו הרבה מאוד חומרים, עברנו עליהם.
דב חנין: אני מודה לכל אלה ששלחו חומרים, אני מצטער על כך שלא ניצלתם את זכותכם להגיב על החומרים שגורמים אחרים שלחו.
דב חנין: אני מפנה את תשומת לבכם לכך שמהיום יש עוד שבוע לכל מי שרוצה להגיב לחומרים כתובים, כל החומרים פורסמו באתר הוועדה.
דב חנין: העבודה שלנו מתבצעת בצורה מאוד שקופה, כל החומרים שאנחנו קיבלנו פורסמו באתר הוועדה.
דב חנין: אם יש איזה שהוא גורם שהעביר חומרים והחומרים שלו לא מפורסמים באתר הוועדה, אנא הודיעו לוועדה, ללאה, מנהלת הוועדה, בצורה מסודרת, שהחומר שלכם לא התפרסם, נטפל בזה והוא יתפרסם.
דב חנין: כל הגורמים שנמצאים פה בדיון מוזמנים לקרוא את החומרים שהוגשו לוועדה ולהתייחס אליהם.
דב חנין: כל אחד מכם גם מוזמן להעיר ולכן אתם גם יכולים לרשום לכם את הדברים בצורה מסודרת.
דב חנין: כל אחד מכם מוזמן לרשום בצורה מסודרת ולהעביר אלינו בצורה מסודרת גם הערות לכל דבר מן הדברים שנשמעו פה היום.
דב חנין: משהו לא נראה לכם, נראה לכם לא מדויק, נראה לכם לא שלם, נראה לכם לא מספק, אנא כתבו לנו לאתר הוועדה את ההערות שלכם.
דב חנין: אני רק מבקש שהדברים ייעשו בתוך שבוע מהיום, כלומר עד יום חמישי הבא בשעה 12 בלילה.
דב חנין: חומרים שיתקבלו אחרי יום חמישי הבא בשעה 12 בלילה, אנחנו לא יכולים להבטיח שאנחנו ניקח אותם בחשבון במסגרת שקלול העמדות שלנו.
דב חנין: מכיוון, שוב, שלכל אחד מהנוכחים פה יש מה להגיד, כיוון שברור לכם שהדיון הזה של היום, שהוא בסך הכול דיון בן כמה שעות, לא יוכל להקיף את כל הסוגיות ולא יוכל לרדת לכל העומקים של כל העניינים שאנחנו דנים בהם, נצלו את ההזדמנות ותגיבו בצורה מסודרת על כל דבר שנאמר או על כל דבר שנכתב עד יום חמישי הבא בשעה 12 בלילה, לאי מייל הוועדה.
דב חנין: נמצאים איתנו פה אנשי צוות ועדת הפנים והגנת הסביבה של הכנסת, נמצא איתנו עורך דין תומר רוזנר, שהוא היועץ המשפטי של הוועדה, נמצאת איתנו שירי, שהיא החוקרת שמלווה את עבודת הוועדה הזו מטעם מרכז המחקר והמידע של הכנסת.
דב חנין: אתם יכולים להיות גם איתם בקשר, יותר בקשר עם שירי מאשר עם תומר, אבל אם יש שאלות משפטיות שאתם חושבים שכדאי להפנות לתשומת לבנו אפשר גם להפנות אותם לעורך דין רוזנר.
דב חנין: אני אומר לכם שאם אנחנו נעבוד בצורה יעילה אנחנו נוכל לגבש את המסקנות שלנו שהן המלצות בפני מליאת ועדת הפנים במסגרת הזמן שיש לנו, שהיא מסגרת זמן מאוד הדוקה וקצרה, אבל אנחנו נוכל להצליח אם כולנו נעבוד בצורה טובה.
דב חנין: אחרי ההערות המקדימות האלה אני רוצה, ברשותכם, לפתוח במה שקראתי על מה שהיה פה אתמול.